พอดีมะวานกินยาคุมผิดเม็ดจะกินเม็ดที่15เเต่ดันข้ามไป21เเล้ววันนี้จะกลับไปกินเม็ด15ได้มั้ยยาคุมเเบบ28เม็ด
สวัสดีค่ะ ยาคุมกำเนิดชนิด 28 เม็ด จะเป็นยาที่เป็นเม็ดที่มีฮอร์โมนอยู่ 21 หรือ 24 เม็ด แล้วอีก 7 เม็ด หรือ 4 เม็ดสุดท้าย จะเป็นเม็ดยาที่ไม่มีฮอร์โมนหรือเม็ดแป้งและยาคุมชนิด 28 เม็ดส่วนใหญ่แล้ว ก็จะมีปริมาณฮอร์โมนเท่ากันในทุกเม็ดที่เป็นเม็ดยาฮอร์โมน ซึ่งสังเกตดูได้จากสีของเม็ดยา หากสีเหมือนกัน (ใน 21 หรือ 24 เม็ดแรก) ก็แสดงว่าเป็นเม็ดยาที่มีปริมาณฮอร์โมนเท่ากัน ดังนั้น สามารถที่จะทานยาเม็ดใดก่อนหลังก็ได้ ไม่แตกต่างกันค่ะ ดังนั้น หากจะทานเม็ดที่ 15 แต่ได้นำเม็ดที่ 21 มาทาน ก็ถือว่าไม่ได้มีผลอะไรต่อประสิทธิภาพของยาคุม แล้วในวันต่อไป ก็สามารถกลับมาทานเม็ดทื่ 15 ต่อได้ค่ะ